OzLabs/hebrew-wiki-articles huggingface dataset:
אוגרים

אוגרים (שם מדעי: Cricetinae) הם תת-משפחה במשפחת האוגריים. אלו מכרסמים קטנים בעלי לחיים גדולות וגוף עגלגל וקצר זנב, הכוללים 6–7 סוגים ו-25 מינים.
== מאפיינים ==
האוגרים מתחבאים רוב זמנם במחילות המגוננות עליהם מטורפים שונים ויוצאים בעיקר בלילה לשחר אחר מזון. הם ניזונים מזרעים, פירות, צמחים וחרקים ומדי פעם אף מנבלות. את המזון שהם מוצאים הם סוחבים בלחייהם הענקיות לעבר המחילה המשמשת להם בית. הם בעלי פרווה עבה ורכה, בדרך כלל בצבעי חום שחור או כתום.

בישראל חיים שני מיני אוגרים: האוגר הסורי (Mesocricetus auratus), שכנראה נכחד בטבע וקיים רק כחיית מחמד, ובר אוגר מצוי (Cricetulus migratorius).

== האוגר בשבי ==

האוגרים הם בין חיות המחמד המוכרות והמוצלחות ביותר. הם קטנים, בעלי פרווה רכה, וניזונים ממזון יבש כגון זרעים. בשל כך החזקתם קלה והם נפוצים בבתים רבים, יחד עם אביזרים בהם הם יכולים להתגלגל כשעשוע.

רוב האוגרים שמחזיקים בשביה הם אוגרים ממין אוגר סורי זהוב ואוגר סיבירי (סיבירי קרמפל וסיבירי מלבין). אך יש גם מינים נוספים, כגון אוגר מונגולי, אוגר רובורובסקי, אוגר סיני ואוגר טיבטי.

האוגר הוא חיית מחמד נפוצה אך הם פעילי לילה ולרוב אינם מעוניינים במגע אדם.

== תזונה ==
אוגרים הם אומניבורים, ולא הרביבורים כפי שרבים חושבים. תזונתם מורכבת בעיקר מדגנים, שהם הרכיב החשוב ביותר, אך גם מעשבים, חציר, חרקים, פירות, ירקות וזרעים. בשבי הם ניזונים בעיקר מכופתיות, ירקות ופירות, ואפילו אוכלים מוצרי חלב כגון גבינה קשה, מוצרי חיטה כגון לחם ופסטה, ביצים וירקות.

אוגרים ידועים באגירת מזון, ושמם נובע מפעולת האגירה עצמה. אוגרים מסוגלים לשאת כ-20% ממשקל גופם במזון בתוך הכיסים שבלחיים שלהם. נמצאו אוגרים בטבע שאגרו קרוב ל-100 ק"ג של מזון בתוך המחילה שלהם, ומכיוון שמדובר בפעולה אינסטינקטיבית הם גם אוגרים ומחביאים מזון בשבי.

==מיון==
*תת-משפחת אוגרים (Cricetinae)
**סוג (Allocricetulus)
***מין אוגר מונגולי (A. curtatus)
***אוגר אוורסמן (A. eversmanni)
**סוג ומין יחיד אוגר גאנשו (Cansumys canus)
**סוג Cricetulus
***אוגר טיבטי (C. alticola)
***אוגר סיני מפוספס (C. barabensis)
***אוגר סיני (C. griseus)
***אוגר קאם (C. kamensis)
***אוגר ארך זנב (C. longicaudatus)
***בר אוגר מצוי (C. migratorius)
***אוגר סוקולוב (C. sokolovi)
**סוג ומין יחיד אוגר אירופי (Cricetus cricetus)
**סוג אוגר (Mesocricetus)
***אוגר זהוב (M. auratus)
***אוגר טורקי (M. brandti)
***אוגר רומני (M. newtoni)
***אוגר קווקזי (M. raddei)
**סוג אוגר גמדי (Phodopus)
***אוגר ננס קמפבל (P. campbelli)
***אוגר רובורובסקי (P. roborovskii)
***אוגר סיבירי (P. sungorus)
**סוג ומין יחיד אוגר גדל-אוזן (Tscherskia triton)

== גלריה ==
<gallery mode="packed">
קובץ:Hamster Ruso.jpg
קובץ:Phodopus roborovskii 8 days old 02.jpg
קובץ:Cricetus cricetus - (Lubin, Poland).jpg
קובץ:Dwarf campbell hamster male 2012.jpg
קובץ:Goldhamster wiese2.jpg
קובץ:Phodopus sungorus - Hamsterkraftwerk.jpg|אוגר בתוך גלגל
</gallery>

==קישורים חיצוניים==

* 
* 

==הערות שוליים==

קטגוריה:בעלי חיים שתוארו ב-1817
קטגוריה:טקסונים שתוארו בידי גוטהלד פישר פון ולדהיים
קטגוריה:אוגריים
נורית כהנא

נורית כהנא (נולדה ב-7 בנובמבר 1948) היא משוררת, עיתונאית ודוברת ישראלית.

==ביוגרפיה==
נורית כהנא נולדה בחיפה. בעלת תואר שני (1984) במדעי החברה מאוניברסיטת חיפה; כותרת עבודת המאסטר שלה היא: "השתתפות נשים בפוליטיקה, המקרה של המאבק על זכות ההצבעה לנשים בתקופת הישוב".

מתגוררת בחיפה.

===== משפחה =====
נולדה בחיפה לשמעון ואביבה ברלינגר, נשואה ואם לשני בנים. 

==פעילות בתחום העיתונות, התקשורת והדוברות==
*סופרת עיתון הארץ בחיפה והצפון משנת 1984 עד 1991
*דוברת מחוז חיפה של משרד החינוך משנת 1996 עד 2002, ומשנת 2005 עד 2010
*עורכת תוכן של אתר החוויה הישראלית בלונדון - בריטניה, משנת 2002 עד 2005

==ספריה==
* 1989 "הקרנת חצות" בהוצאת "ירון גולן" בסיוע קרן רבינוביץ וקרן חיפה
* 2012 "שירה עבודה" ב"הוצאת עמדה" בסיוע קרן עמו"ס וקרן חיפה
* 2015 "לונדוניות" בהוצאת "עמדה החדשה - כרמל".

==פרסומים נוספים==
* מ-1971 ואילך -פרסום שירים בירחונים ועיתונים ספרותיים": "מקום", "עכשיו", "משא" ו"עמדה"
* מ-1980 ואילך - פרסום מאמרים בכתב העת "נוגה"
* 1988 - "תרפיה" באנתולוגיה לשירת הדור השני לשואה "כותנת צהובה" בעריכת עודד פלד, הוצאת אגודת הסופרים העבריים בישראל
*'1992 - אנתולוגיה לשירה ישראלית ארבעה שירים בשפה הגרמנית, "השנה בירושלים", הוצאת באבל, ברלין בעריכת וולפגנג היידר.

==הופעות ברדיו ובטלוויזיה==
* 1975 לגעת בקצה המחשבה תוכנית לשירה צעירה בעריכת אילון גויטיין, הטלוויזיה הישראלית בהשתתפות עודד פלד, נורית כהנא, יצחק לאור, חזי לסקלי
* 2014 שירה עברית קול ישראל, "ארכיון שירה עברית בת זמננו" השירים: בגניה של העיר הגדולה ופחדים.

==ביקורות על ספרי שירתה==
* הסופר ומבקר הספרות רן יגיל כתב בבלוג שלו באתר nrg כי: 
*המשורר והמבקר אלי הירש כתב במדור הספרות של ידיעות אחרונות במוסף 7 לילות כי: 

==לקריאה נוספת==
* שי חורב, נורית כהנא, בלקסיקון החיפאים אישים ודמויות בחיפה, דוכיפת הוצאה לאור, עמ' 201–202, 2018.

==קישורים חיצוניים==

* [https://www.poetic.co.il/?fbclid=IwAR0zwDJrmXsWEba1NcO9u8KHVMv7_TsC4Fk-5nn1mS6139eaTjUFd3qkt9g פואטי. אתר השירה של נורית כהנא]
* שירים של נורית כהנא [http://www.nillydagan.com/סופ-ש-שירה-69-3-12-2015/1893-נורית-כהנא באתר של נילי דגן]
* 
* 
* [http://youtu.be/2hWZ9SPJC5k ערב משוררי הוצאת עמדה]
* 

==הערות שוליים==

קטגוריה:משוררות ישראליות
קטגוריה:משוררים ישראלים
קטגוריה:עיתונאיות כותבות עברית
קטגוריה:משוררות כותבות עברית
קטגוריה:משוררים כותבי עברית
קטגוריה:עובדי משרד החינוך, התרבות והספורט
קטגוריה:עיתונאיות ישראליות
קטגוריה:עיתונאים ישראלים
קטגוריה:דוברות ישראליות
קטגוריה:דוברים ישראלים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות שנולדו ב-1948
קטגוריה:ישראלים שנולדו ב-1948
טבח טומאן

טבח טומאן היה פשע מלחמה שהתרחש ב-16 ביולי 1950, במהלך מלחמת קוריאה, על פסגת הר בכפר טומאן שבקוריאה הדרומית. בטבח נרצחו שלושים חיילי צבא ארצות הברית, פצועים ולא-חמושים, וכן כומר קתולי, בידי חיילי הכוחות המזוינים העממיים של קוריאה הצפונית במהלך קרב טג'אן.

במהלך פעילות מבצעית בנהר גאום במסגרת קרב טג'אן, קבוצת חיילי צבא ארצות הברית נותקו מאספקה-מחדש בעקבות מחסום שהוצב בידי הכוחות המזוינים העממיים של קוריאה הצפונית. לאחר שניסיונותיהם לפרוץ את המחסום נכשלו, נאלצו החיילים להתפנות להרים הסמוכים כדי לטפל בפצועים. לאחר ששלושים מהפצועים, רופא אחד וכומר צבאי אחד נותקו משאר הקבוצה, הם התגלו על ידי כוח סיור קוריאני. הכוח פתח באש על הכומר בעודו מתפלל לשלומם של הפצועים, ומיד לאחר מכן נרצחו שאר החיילים. חובש הצליח להימלט.

==קישורים חיצוניים==
*[https://web.archive.org/web/20120425143458/http://afajournal.org/2003/may/503_chaplains_dw.html כתבה לזכר כמרים צבאיים] באתר AFA 

קטגוריה:ארצות הברית במלחמת קוריאה
קטגוריה:פשעי מלחמה
קטגוריה:1950
קטגוריה:מלחמת קוריאה
סוניה, מלכת נורווגיה

סוניה, מלכת נורווגיה (בנורווגית: Sonja av Norge; נולדה ב-4 ביולי 1937), היא מלכת נורווגיה, רעייתו של האראלד החמישי, מלך נורווגיה.

==ביוגרפיה==
סוניה הרלדסן נולדה ב-4 ביולי 1937 באוסלו כאחת מארבעה ילדים של קרל אוגוסט הרלדסן, סוחר ביגוד, ואשתו דניי אולריכסן. היא הוסמכה וקיבלה דיפלומה כתופרת שמלות וחייטת בבית הספר המקצועי של אוסלו. היא למדה בבית ספר בלוזאן המלמד נערות צעירות נימוסים והליכות והתנהגות של בת אצולה ממעמד גבוה. היא למדה שם גם הנהלת חשבונות, עיצוב אופנה ומדעי החברה. לאחר מכן חזרה לנורווגיה והחלה ללמוד לתואר ראשון באנגלית, צרפתית ותולדות האמנות באוניברסיטת אוסלו.

היא התארסה להאראלד, יורש העצר הנורווגי, בשנת 1968, לאחר שניהלו מערכת יחסים תשע שנים, והזוגיות ביניהם נשמרה בסוד עקב כך שסוניה איננה בת מלוכה; הנסיך האראלד אמר לאביו אולף החמישי, מלך נורווגיה שאם לא יינשא לסוניה אז לא יינשא לאף אחת אחרת ואף פעם לא יתחתן. הם נישאו באוגוסט באותה שנה בארמון המלכותי הנורווגי.

לאחר שנישאו החלה סוניה לבצע את חובותיה המלכותיים כאשת יורש העצר. היא ביקרה ברחבי נורווגיה וערכה מסעות רשמיים במדינות רבות. בשנת 1972 היא הייתה מעורבת בהקמת "קרן הנסיכה מרתה לואיז" הנותנת סיוע לילדים בעלי נכויות ומוגבליות. בין השנים 1987 ל-1990 כיהנה כסגנית נשיאת הצלב האדום הנורווגי והייתה אחראית על הפעילות הבינלאומית של הארגון. ב-1989 היא לקחה חלק במשלחת הצלב האדום לאפריקה. ב-1991 מונה הארלד למלך נורווגיה ובכך נהפכה סוניה למלכת נורווגיה, לאחר שבמשך 53 שנים לא הייתה מלכה במדינה. היא נוהגת ללוות את בעלה המלך בביקורים רשמיים ובעולם ומשמשת כמארחת כאשר מנהיגים לאומיים מבקרים בנורווגיה. ב-2005 נהייתה למלכה הראשונה אי פעם המבקרת באנטארקטיקה. ב-2006 נוסד "פרס המלכה סוניה לבתי ספר" המוענק מדי שנה לבתי ספר הבאים לקדם מצוינות ושוויון. המלכה סוניה היא צלמת חובבת וקיימה מספר תערוכות וגלריות וב-2011 נוסד פרס נוסף על שמה "פרס המלכה סוניה לאומנות נורדית".

==משפחתה==
ב-29 באוגוסט 1968 התחתנה סוניה עם האראלד החמישי, מלך נורווגיה, ונולדו להם שני ילדים:
* מרתה לואיז, נסיכת נורווגיה (נולדה ב-1971), התחתנה עם ארי בן
* הוקון, נסיך נורווגיה (נולד ב-1973), התחתן עם מטה מאריט טג'נסן הויבי

==קישורים חיצוניים==

קטגוריה:מלכות רעיות
קטגוריה:בית שלזוויג-הולשטיין-זונדרבורג-גליקסבורג
קטגוריה:מלכות רעיות נורווגיות
קטגוריה:מעוטרי המסדר האולימפי
קטגוריה:מקבלי עיטור מסדר הצלב הדרומי
קטגוריה:אבירי מסדר העיט הלבן
קטגוריה:ילידות 1937
קטגוריה:נורווגים שנולדו ב-1937
אולגה לדיז'נסקיה

אולגה אלכסנדרובנה לדיז'נסקיה (ברוסית: Óльга Алекса́ндровна Лады́женская; 7 במרץ 1922 - 12 בינואר 2004) הייתה מתמטיקאית סובייטית ורוסייה. שמה יצא בשל עבודתה על משוואות דיפרנציאליות חלקיות (ובמיוחד על הבעיה ה-19 של הילברט) ועל דינמיקת זורמים. היא הגתה את ההוכחות הקפדניות הראשונות של ההתכנסות של שיטת דיפרנציאל סופי למשוואות נאוויה-סטוקס. היא נמנתה על תלמידי איוואן פטרובסקי. היא זכתה במדליית הזהב על שם לומונוסוב בשנת 2002.

== ביוגרפיה ==
לדיז'נסקיה נולדה וגדלה בקולוגריב, קוסטרומה, ברית המועצות. אביה היה מורה למתמטיקה, ובהשפעתו התעניינה ואהבה מתמטיקה מגיל צעיר. באוקטובר 1937 נעצר אביה בידי הנקו"ד, נשלח לגולאג, ונרצח בידיהם זמן קצר לאחר מכן. גורלו מתואר בספר ארכיפלג גולאג מאת סולז'ניצין. לדיז'נסקיה הצליחה לסיים את לימודי התיכון, אך מכיוון שאביה נחשב "אויב העם", נאסר עליה ללמוד באוניברסיטת לנינגרד.

היא הצליחה להתקבל למכון פדגוגי בשנת 1941. בשנת 1943, התקבלה לפקולטה למכניקה ולמתמטיקה באוניברסיטת מוסקבה, וסיימה את לימודיה בהצטיינות בשנת 1947, בהנחיית המתמטיקאי איגור פטרובסקי. באותה שנה נישאה, ועברה ללנינגרד, שם סיימה תואר שני באוניברסיטת לנינגרד תחת סרגי סובולייב בשנת 1949.

לאחר מות סטלין בשנת 1953, השלימה לדיז'נסקיה את לימודי הדוקטורט שלה, והחלה ללמד במחלקה לפיזיקה באוניברסיטת לנינגרד, וכן במכון המתמטי על שם סטקלוב. משנת 1962 עמדה בראש המעבדה לפיזיקה מתמטית באקדמיה הלאומית למדעים. משנת 1981 הייתה חברה-בהתכתבות של האקדמיה הלאומית למדעים, במחלקה למתמטיקה. בין שנת 1990 לשנת 1998 עמדה בראש האגודה המתמטית של סנקט פטרבורג. הוענק לה דוקטורט של כבוד מטעם אוניברסיטת בון.

לדז'נסקיה הייתה חברה באקדמיה האירופית ובאקדמיה לאופולדינה בגרמניה.

== פרסומים ==

== ראו גם ==
*עקום אליפטי
*משוואות נאוויה-סטוקס
*משוואה דיפרנציאלית חלקית

== קישורים חיצוניים ==

* [http://www.genealogy.ams.org/id.php?id=54543 הערך על לדיז'נסקיה] במיזם הגנאלוגיה במתמטיקה.
* [http://www-history.mcs.st-andrews.ac.uk/Biographies/Ladyzhenskaya.html ערך על לדיז'נסקיה] באתר MacTutor של אוניברסיטת סנט אנדרוז.
* 
* 

קטגוריה:חברי האקדמיה למדעים של ברית המועצות
קטגוריה:מתמטיקאים סובייטים
קטגוריה:זוכות פרס נתר
קטגוריה:מתמטיקאיות רוסיות
קטגוריה:מקבלי עיטור הידידות (רוסיה)
קטגוריה:ילידות 1922
קטגוריה:סובייטים שנולדו ב-1922
קטגוריה:רוסיות שנפטרו ב-2004
קטגוריה:רוסים שנפטרו ב-2004
פרסי אמפייר

פרסי אמפייר הם פרסים בריטיים מטעם מגזין הסרטים "אמפייר", המוענקים מדי שנה על הישגים קולנועיים מקומיים או עולמיים בתחום תעשיית הסרטים. הפרס מוענק, בדומה לפרסים אחרים, בצורת פסלון המייצג את הזכייה בפרס. זוכי הפרס נבחרים על ידי קוראי המגזין. 
מאז טקס חלוקת פרסי אמפייר ה-14 ב-2008, הפרסים נקראים באופן רשמי פרסי ג'יימסון אמפייר, על שם חברת הוויסקי האירית ג'יימסון, שנותנת חסות לטקס הפרס.

== קטגוריות ==
=== קטגוריות פרסים נכון לשנת 2014===
* פרס אמפייר לשחקן הטוב ביותר החל מ-1996
* פרס אמפייר לשחקנית הטובה ביותר החל מ-1996
* פרס אמפייר לשחקן המשנה הטוב ביותר החל מ-2014 
* פרס אמפייר לשחקנית המשנה הטובה ביותר החל מ-2014
* פרס אמפייר לבמאי הטוב ביותר החל מ-1996
* פרס אמפייר לשחקן פורץ הדרך החל מ-2012
* פרס אמפייר לשחקנית פורצת הדרך החל מ-2012
* פרס אמפייר לסרט הטוב ביותר החל מ-1996
* פרס אמפייר לסרט הבריטי הטוב ביותר החל מ-1996; ב-2002 היה ידוע בשם "Sky Movies Best British Film"
* פרס אמפייר לקומדיה הטובה ביותר החל מ-2006
* פרס אמפייר לסרט האימה הטוב ביותר החל מ-2006
* פרס אמפייר לסרט המדע בדיוני/פנטזיה/גיבור על הטוב ביותר החל מ-2006; ב-2009 היה ידוע בשם "Best Sci-Fi/Superhero"
* פרס אמפייר למותחן הטוב ביותר החל מ-2006
* פרס ה-60 שניות החל מ-2008

=== קטגוריות שכבר לא בשימוש ===
* פרס אמפייר לשחקן הבריטי הטוב ביותר 1996 - 2005
* פרס אמפייר לשחקנית הבריטית הטובה ביותר 1996 - 2005
* פרס אמפייר לבמאי הבריטי הטוב ביותר 1997 - 2001; 2005
* פרס אמפייר לבמאי פורץ הדרך 1996 - 2011; בשנים 1996 - 2002 היה ידוע בשם "Best Debut"
* פרס אמפייר לסצנת השנה : 2003 - 2007; בשנים 2003 - 2006 היה ידוע בשם "Sony Ericsson Scene of the Year"; ב-2007 היה ידוע בשם "Scene of the Year"
* פרס אמפייר לפסקול הטוב ביותר 2008 - 2009; ב-2008 היה ידוע בשם "Sony Ericsson Soundtrack Award"; ב-2009 היה ידוע בשם "Best Soundtrack"
* פרס אמפייר לאומנות ה-3D 2012 - 2013

== פרסים לשם כבוד ==
=== פרסים לשם כבוד נכון לטקס ה-22 (2017) ===
* גיבור האימפריה : החל מ-2010
* סמל האימפריה : 2006; 2008 - 2011; 2014
* השראת האימפריה 1997; 1999 - 2002; 2004 - 2006; 2008; 2010 והלאה, רציף

=== פרסים לשם כבוד שכבר לא מחולקים ===
* פרס אמפייר עבור תרומה לקולנוע: שנת 2000 בלבד
* פרס אמפייר עבור תרומה יוצאת מן הכלל לקולנוע (cinema) הבריטי: 2005 - 2006; פרס אמפייר עבור תרומה יוצאת מן הכלל לסרט (film) הבריטי: 2008 - 2010; פרס אמפייר עבור תרומה יוצאת מן הכלל: 2013 בלבד
* פרס אמפייר לרוח עצמאית: 2002 - 2005
* פרס אמפייר למפעל חיים: 1996 - 2003; 2006; פרס אמפייר להישג קריירה (Career Achievement Award): 2004 בלבד
* פרס אמפייר ליצירת מופת (סרט): 1999 - 2000
* פרס אגדה (Legend Award): בשנים 2012 - 2013

=== פרסי אמפייר מיוחדים לשם כבוד ===
* Actor Of Our Lifetime: רק ב-2009
* Action Hero of Our Lifetime: רק ב-2014
* Legend of Our Lifetime: רק ב-2014
* Icon of the Decade: רק ב-2005
* Heath Ledger Tribute: רק ב-2009

== קישורים חיצוניים ==

* [http://www.jamesonempirediss.com/ אתר ה-60 שניות הרשמי] 
* 

אמפייר
ווטרלו הוקס

ווטרלו הוקס (באנגלית: Waterloo Hawks) הייתה קבוצת כדורסל מהעיר ווטרלו, איווה, אשר שיחקה בליגת ה-NBA בעונת . ההוקס הם קבוצת הספורט היחידה ממדינת איווה שהשתתפה אי פעם באחת מארבע ליגות הספורט הבכירות של ארצות הברית (MLB ,NHL ,NFL ו-NBA).
== היסטוריה ==
הקבוצה הוקמה בשנת 1948 והצטרפה לליגת ה-NBL, במסגרתה שיחקה בעונת 1948/1949. ההוקס ניצחו 30 מתוך 62 משחקיהם (48.4%) ולא העפילו לשלב הפלייאוף. לקראת עונת התמזגו ליגת ה-NBL וליגת ה-BAA וייסדו את ליגת ה-NBA, אליה עבר מועדון ההוקס. את עונתה היחידה בליגת ה-NBA סיימה ווטרלו במקום החמישי בבית המערבי, עם מאזן שלילי 19–43, ונותרה מחוץ לפלייאוף.

השחקנים הבולטים בקבוצה היו הפאוור פורוורד דיק מהן והסנטר הארי בויקוף, שהובילו את קלעי ההוקס בשתי עונותיה. ביוני 1950, לאחר פירוק הקבוצה, נערך ב-NBA "דראפט פיזור" במסגרתו נבחרו שחקני הקבוצה על ידי יתר קבוצות הליגה. השחקנים היחידים שנבחרו בדראפט הפיזור היו מהן ובויקוף, שניהם על ידי בולטימור בולטס.

בשנת 1950 הצטרפה הקבוצה לליגת ה-NPBL, וניצבה בסיום עונת 1950/1951 כמוליכת הבית המערבי, עם מאזן 24–32 (57.1%). עם סיום העונה הסדירה התפרקה הליגה מבלי לקיים שלבי פלייאוף וללא הכתרת אלופה.

==מאזנים לפני עונה==
{| class="wikitable" style="text-align:center"
|-
! עונה || ליגה || מאמן || ניצחונות || הפסדים || אחוז ניצחונות || פלייאוף
|-
| 1948/1949 || NBL || אין נתונים || 30 || 32 || 48.4% || לא העפילה
|-
| || NBA || צ'ארלי שיפ, ג'ק סמיילי || 19 || 43 || 30.6% || לא העפילה
|-
| 1950/1951 || NPBL || אין נתונים || 32 || 24 || 57.1% || לא התקיים פלייאוף
|-
|}

==קישורים חיצוניים==
* [http://www.basketball-reference.com/nbl/teams/WTH/1949.html סיכום עונת 1948/1949 של ההוקס ב-NBL] באתר Basketball-reference.com
* [http://www.basketball-reference.com/teams/WAT/1950.html סיכום עונת 1949/1950 של ההוקס ב-NBA] באתר Basketball-reference.com

==הערות שוליים==

קטגוריה:קבוצות כדורסל אמריקאיות
קטגוריה:קבוצות NBA שהתפרקו
קטגוריה:איווה: ספורט
שרה פריש

שרה פריש (נולדה בשנת 1948), שופטת בית משפט השלום פתח תקווה בדימוס. ממקימי המרכז האקדמי שערי מדע ומשפט בהוד השרון, כיום היא עובדת במשרד עורכי הדין "פריש, שפרבר, ריינהרץ ושות' ". עו”ד פריש משמשת בתפקידים ציבוריים רבים ומגוונים.

==ביוגרפיה==
פריש נולדה בישראל בשנת 1948. בשנת 1966 סיימה את הלימודים התיכוניים בבית ספר צייטלין. היא למדה משפטים באוניברסיטת תל אביב וב-1971 סיימה אותם. בשנים 1972–1980 עבדה בפרקליטות מחוז המרכז, כעורכת דין והתקדמה לדרגת סגנית בכירה ראשונה לפרקליט המחוז.

בסוף שנת 1980, כאשר הייתה בת 32, נבחרה לשופטת על ידי הוועדה לבחירת שופטים, ובכך הייתה לאשה הצעירה ביותר בישראל שמונתה לשופטת. דבר מינויה עורר דיון על רקע העובדה שלא שירתה בצה"ל ולא עשתה שירות לאומי, וכך הצליחה לצבור את עשר שנות הותק הנדרשות למינוי לשופטת בגיל כה צעיר. בינואר 1981 הושבעה לשופטת בבית המשפט השלום בפתח תקווה.

ב-31 בדצמבר 1994 פרשה מתפקידה כשופטת. עם פרישתה מכס השיפוט ועד שנת 2004 כיהנה כנשיאת מכללת שערי משפט, ובמקביל הקימה את משרד עורכי הדין יחד עם שותפה, עו”ד אהרון שפרבר.
במשך למעלה מ-20 שנה שימשה עו”ד פריש מרצה בתחום המשפט הפלילי, המשפט המבוים ורשלנות רפואית באוניברסיטת בר-אילן ובמכללת שערי משפט.

בשנת 1998 מונתה לעמוד בראש ועדת המוניות של משרד התחבורה, ובהמשך הודחה מתפקיד זה על ידי שר התחבורה, מאיר שטרית.

כיהנה בדירקטוריונים של הקרן החדשה לירושלים, רשות שדות התעופה, רפאל ותש"ן והייתה חברה בוועדות איתור אחדות.

ב-12 באוגוסט 2019 הודיע מבקר המדינה מתניהו אנגלמן על מינויה של פריש לעמוד בראשות ועדת ההיתרים. שבוע לאחר מכן הודיעה פריש כי היא מוותרת על התפקיד נוכח הביקורת על מינויה והפיכת הוועדה ל"כדור משחק במגרש הפוליטי".

==קישורים חיצוניים==
* 
* [http://fsr.co.il/personnel/עוד-שופטת-בדימוס-שרה-פריש/ עו”ד (שופטת בדימוס) שרה פריש], באתר של פריש, שפרבר, ריינהרץ ושות' - משרד עורכי דין
* 

==הערות שוליים==

קטגוריה:שופטי בתי משפט השלום
קטגוריה:עורכות דין ישראליות
קטגוריה:עורכי דין ישראלים
קטגוריה:דירקטורים ישראלים
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:סגל המרכז האקדמי שערי מדע ומשפט
קטגוריה:ישראליות שנולדו ב-1948
קטגוריה:ישראלים שנולדו ב-1948
קטגוריה:כפר גנים: אישים
דוד רוקני

דוד רוֹקְנִי (נולד ב-6 בינואר 1932, כ"ז בטבת ה'תרצ"ב) הוא אלוף-משנה במילואים בצה"ל, ששימש כמפקד טקס הדלקת המשואות בהר הרצל ביום העצמאות בין השנים 1983–2016.

==ביוגרפיה==
דוד רוקני בפגישה עם [[נשיא מדינת ישראל ראובן ריבלין לרגל סיום תפקידו כמפקד טקס הדלקת המשואות ביום העצמאות]]
רוקני נולד לשעהבן וגזלה בכרמאנשאה שבאיראן, בן שלישי מתוך ארבעה ילדים. אביו היה יבואן עשיר. עלה לישראל בשנת 1950 והצטרף לקיבוץ אשדות יעקב. בשנת 1952 נסע לאיראן למטרת נישואין. בנסיעה זו הכיר את אשתו רונית ונישא לה, ולאחר חופשה קצרה חזר לשירות כנגד יחידה בגדודו. בשנת 2013 יצא סרט תיעודי בשם "הטקס" על האירוע בהשתתפותו.

שירת בחטיבת גולני 35 שנים בתפקידי מטה והדרכה, והיה רס"ר בה"ד 11 בשנות ה-70. במהלך שירותו הצבאי מונה למפקד טקס הדלקת המשואות המסורתי המתקיים כל שנה בערב יום העצמאות. לצורך זה קיבל דרגת קצונה וגויס בכל שנה למילואים למשך 42 יום. במהלך שירותו ניהל 34 טקסי הדלקת משואות. הוחלף על ידי סגן-אלוף שמעון דרעי, שקודם לימים לדרגת אלוף-משנה.

== חיים אישיים ==
מתגורר ברמת גן, נשוי ואב לשלושה.

==קישורים חיצוניים==

* 
* 
* 

==הערות שוליים==

קטגוריה:מפקדי טקס הדלקת המשואות
קטגוריה:לוחמי חטיבת גולני
קטגוריה:ישראלים ילידי איראן
קטגוריה:עולים לאחר קום המדינה: 1948–1950
קטגוריה:אלופי-משנה בצה"ל
קטגוריה:חיילי פיקוד העורף
קטגוריה:נגדי משמעת בצה"ל
קטגוריה:רמת גן: אישים
קטגוריה:ישראלים שנולדו ב-1932
סוכת שלום (שכונה)

שכונת סוכת שלום היא שכונה יהודית הממוקמת במזרח שכונת נחלאות שבירושלים, בין הרחובות סוכת שלום ומסילת ישרים. השכונה נבנתה בשנת 1888 במתכונת שכונות החצר, אך עם הגידול בביקוש למגורים בתחילת המאה ה-20 נבנתה החצר דירות ואופייה של השכונה השתנה. השכונה נבנתה כשכונת מסחר - כלומר על ידי משקיע ולמטרות רווח, על ידי השותפים יוהנס פרוטיגר, יוסף נבון ביי, ושלום קונסטרום. שותפים אלו הם שהקימו גם את השכונות מחנה יהודה, נווה שלום, בית יוסף ועיר שלום.

שם השכונה בא לה משמו של יוזם הקמת השכונה, שלום קונסטרום והיא רומזת לברכת השכיבנו בנוסחה המיוחד לשבת ולקטע בברכת המזון בנוסח הספרדי: "הרחמן הוא יפרוס עלינו את סוכת שלומו".

== ראו גם ==
* היציאה מן החומות
* שוק מחנה יהודה
* נחלאות
* ירושלים בתקופה העות'מאנית

== קישורים חיצוניים ==
* [http://www.nahlaot.co.il/%D7%A9%D7%9B%D7%95%D7%A0%D7%AA-%D7%A1%D7%95%D7%9B%D7%AA-%D7%A9%D7%9C%D7%95%D7%9D.html שכונת סוכת שלום] באתר "אהבת ירושלים" של רפי כפיר

קטגוריה:ירושלים: שכונות
קטגוריה:שכונות חצר בירושלים
קטגוריה:נחלאות
המרכז לחקר העיר והאזור ע"ש קלצניק

המרכז לחקר העיר והאזור על שם פיליפ ואתל קלצניק הוקם בטכניון בשנת 1969 על ידי פרופ' משה היל, והיה הראשון מסוגו בישראל. המרכז קשור הדוקות במסלול לתכנון ערים ואזורים שבפקולטה לארכיטקטורה ובינוי ערים. הוא משתף פעולה עם מוסדות מחקר אחרים בטכניון ועם עמיתים-חוקרים בטכניון ובישראל בכללה.
== פעילות ==
ייעודו של המרכז הוא לקדם את הידע, הנוגע להבנת תהליכים של התפתחות ותפקוד עירוניים ואזוריים, ולסייע בקביעת מדיניות פיתוח ברמה הלאומית, האזורית והיישובית-מקומית. 

החוקרים הפעילים במרכז עוסקים בתחומים הבאים: תכנון שימושי קרקע, תכנון חברתי, תכנון כלכלי, היבטים פסיכולוגיים ביחסי אדם-סביבה, היבטים משפטיים בתכנון, היבטים סביבתיים בתכנון, דיור, תחבורה, שיקום עירוני, פיתוח אזורי, פיתוח נדל"ן, תכנון ומשאבי טבע (מים, אנרגיה), תכנון ועיצוב הנוף, שיטות ממוחשבות מתקדמות בתכנון, שיתוף הציבור בתכנון, מיתון קונפליקטים בתהליכי הפיתוח העירוני ותכנון עבור אוכלוסיות ספציפיות.

מחקרי המרכז ממומנים על ידי גופים וקרנות בינלאומיות ולאומיות, על ידי משרדי ממשלה בישראל, רשויות מקומיות וגופים ציבוריים אחרים בארץ. הידע הנאגר באמצעות המחקרים מופץ למקבלי החלטות, לציבור המתכננים, ולחוקרים עמיתים, באמצעים מגוונים: בראש ובראשונה באמצעות הוצאת ספרים עצמית, שבמסגרתה רואים אור ספרים, דוחות וניירות עמדה (בעברית ובאנגלית), וגם באמצעות ייזום סמינרים, ימי עיון וסימפוזיונים ציבוריים. החוקרים מרבים להשתתף בכנסים מדעיים ומקצועיים בינלאומיים וישראלים, ומכהנים לעיתים קרובות בוועדות ציבוריות, לאומיות ומקומיות.

תחומי מחקר ופרסום במרכז: תכנון ותוכניות לרמותיהן: רמה לאומית, אזורית ומקומית, דיור, בנייה והתחדשות עירונית, מדיניות קרקעית ופיתוח נדל"ן, פיתוח כלכלי ודינמיקה מרחבית, שימושי קרקע ותחבורה, משאבי טבע, איכות הסביבה והנוף, היבטים חברתיים ופסיכולוגיים בתכנון ותכנון בסקטור הערבי.

==קישורים חיצוניים==

קטגוריה:הטכניון: יחידות אקדמיות
קטגוריה:מכונים לאומיים לעירוניות
דניאל אמרטי

דניאל אמרטי (באנגלית: Daniel Amartey; נולד ב-21 בדצמבר 1994 בגאנה) הוא כדורגלן גאנאי המשחק כשחקן הגנה וכקשר בקבוצת בשיקטש.

== קריירת מועדונים ==
=== יורגודן ===
אמרטי נולד באקרה בירת גאנה. הוא שיחק במחלקת הנוער של אינטרנשיונל אליס המקומית. בגיל 16 סומן על ידי מגנוס פהרסון, שערך סקאוטינג ביבשת אפריקה לקראת מינויו למאמן יורגודן. כאשר מונה פהרסון למאמן יורגודן, הוא הבטיח את רכישתו של אמרטי כאשר יגיע לגיל 18. על-מנת להכין את אמרטי למעברו העתידי לשוודיה, המועדון הביא אותו לתקופות קצרות בשנים 2011 ו-2012 על-מנת שישחק בקבוצת הנוער של המועדון.

ב-3 במרץ 2013 ערך אמרטי את הופעת הבכורה שלו בקבוצה הבוגרת של המועדון, כששיחק 80 דקות בניצחון 0–3 על אומאו במסגרת הגביע השוודי. ב-31 במרץ ערך אמרטי את הופעת הבכורה שלו בליגת העל השוודית, כששיחק 90 דקות בהפסד 0–3 להלסינגבורג במסגרת המחזור הראשון. ב-26 במאי הבקיע אמרטי את שער הבכורה שלו במועדון, כשהשווה את התוצאה ל-1-1 בגמר הגביע השוודי לעונת נגד גטבורג, בו הפסידה יורגודן בדו-קרב בעיטות עונשין.

=== פ.צ. קופנהגן ===
בחודש יולי 2014 עבר אמרטי לפ.צ. קופנהגן מליגת העל הדנית. ב-20 ביולי ערך אמרטי את הופעת הבכורה שלו במועדון, כששיחק 90 דקות בתיקו 0-0 נגד סילקבורג במסגרת המחזור הראשון בליגה. ב-19 באוגוסט הבקיע אמרטי את שער הבכורה שלו במועדון, שער בדקה ה-13 בהפסד 2–3 לבאייר לברקוזן במסגרת מוקדמות ליגת האלופות 2014/2015. ב-8 במרץ 2015 הבקיע את שער הבכורה שלו בליגת העל הדנית, שער בדקה ה-43 בניצחון 1–3 על ברונדבי במסגרת המחזור ה-20 בליגה. בעונתו הראשונה במועדון זכה בגביע הדני.

=== לסטר סיטי ===
ב-22 בינואר 2016 עבר אמרטי ללסטר סיטי מהפרמייר ליג וחתם על חוזה ל-4 שנים וחצי. ב-27 בפברואר הוא ערך את הופעת הבכורה שלו במועדון, כששיחק 78 דקות בניצחון 0–1 על נוריץ' סיטי במסגרת המחזור ה-27 בפרמייר ליג.

== קריירה בינלאומית ==
ב-19 בינואר 2015 ערך אמרטי את הופעת הבכורה שלו בנבחרת גאנה, כששיחק 90 דקות בהפסד 1–2 לנבחרת סנגל במסגרת גביע אפריקה לאומות 2015. נבחרת גאנה סיימה את אותו טורניר כסגנית האלופה.

נכלל בסגל נבחרת גאנה לטורניר מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

== תארים ==
;פ.צ. קופנהגן
* הגביע הדני (1): 2014/2015
; לסטר סיטי
* אליפות אנגליה: 
*הגביע האנגלי: 2020/2021
*מגן הקהילה: 2021

== קישורים חיצוניים ==

==הערות שוליים==

קטגוריה:כדורגלנים גנאים
קטגוריה:בלמי כדורגל גנאים
קטגוריה:מגני כדורגל גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני יורגודן
קטגוריה:כדורגלני פ.צ. קופנהגן
קטגוריה:כדורגלני לסטר סיטי
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני נבחרת גאנה
קטגוריה:גנאים שנולדו ב-1994
קטגוריה:כדורגלני בשיקטש
הדולפין השחור

כלא הדולפין השחור (ברוסית: Чёрный Дельфин; בתעתיק עברי: צ'ורני דֶלפין), הידוע רשמית כמתקן הכליאה הפדרלי מס' 6 של מחוז אורנבורג, הוא בית סוהר רוסי עבור עבריינים מסוכנים ביותר, ונחשב אחד מבתי הכלא השמורים ביותר בעולם.

הכלא מהווה מושבת עונשין מיוחדת עבור אסירים שנידונו למאסר עולם. הכלא שוכן בעיר סול-אילצק, הסמוכה לאגם רזוואל שבמחוז אורנבורג, הסמוך לגבול עם קזחסטן. זהו בית הכלא הגדול ביותר ברוסיה, בעל קיבולת של 1,600 אסירים. נכון לשנת 2011, נכלאו בו כ-700 אסירים, וניהל אותו צוות של כ-900 סוהרים.

הכלא נחשב לשמור ביותר ברוסיה, ומאז נבנה מעולם לא התרחש ממנו ניסיון בריחה. שם הכלא נובע מהמזרקה הניצבת בכניסה למתחם הכלא, שיש האומרים שנבנתה על ידי אסירי הכלא.

==היסטוריה==
בית הכלא הוקם לראשונה בתקופת שלטונה של יקטרינה הגדולה, בשנת 1773. לאורך שנות קיומו שימש הכלא כמקום מאסר לאסירים פוליטיים ולפושעים מסוכנים.
בשנת 2000 הפך המתחם בית כלא פדרלי לאסירים שנידונו למאסר עולם.

== אסירים בולטים ==
* קרולה נהר
* צבן ז'מצרנו 
* זלימחן גושמזוקייב 
* סאיד אמירוב 
* אלכסיי פיצ'וגין 
* מיכאיל פופקוב
* ולדימיר ניקולייב
* ולדימיר מוחנקין
* סרגיי שיפילוב
* סרגיי מדוייב 
* ולרי סקופצוב 
* אלכסנדר פירובסקיך 
* ולדימיר קרישטופה 
* ואדים ירשוב 
* ולדימיר דרגנר 
* ואדים קרוטוב 
* יבגני נגורניי 
* אולג רילקוב 
* ויקטור סוטניקוב 
* יורי ציומן 
* ראוף ארשוקוב 

==קישורים חיצוניים==
* 
* [https://vimeo.com/27427165 בתי הכלא הקשים ברוסיה: כלא הדולפין השחור ]. 
* [https://www.dailystar.co.uk/news/world-news/inside-russias-black-dolphin-prison-32632931 בתוך כלא הדולפין השחור של רוסיה, כתבה משנת 2024 בדיילי סטאר]

זהו סרט תיעודי שהופק וצולם על ידי נשיונל ג'יאוגרפיק, בשנת 2011 - המתעד את המתרחש בכלא זה. משך הסרט: 44:30 דקות.
אזהרת צפייה: הסרט מכיל תוכן אלים, ברוטלי וקשה לצפייה. לפיכך, הוא אינו מומלץ לצפייה על ידי ילדים ובני נוער.

==הערות שוליים==

קטגוריה:רוסיה: מבנים
קטגוריה:רוסיה: בתי סוהר
קטגוריה:מחוז אורנבורג
חוסה אנטוניו מירנדה

חוסה אנטוניו מירנדה בואצ'ו (בספרדית: José Antonio Miranda Boacho; נולד ב-22 ביולי 1998 בחטאפה שבספרד), הידוע בקיצור כחוסטה, הוא כדורגלן מגינאה המשוונית המשחק בעמדת הקשר בקבוצת ניקי וולוס, המשחקת בליגה היוונית השנייה.

==קריירה==
חוסטה נולד בחטאפה שבספרד. בגיל 12 החל לשחק במחלקת הנוער של ריאל מדריד, ובגיל 14 עבר למחלקת הנוער של חטאפה. בחודש ינואר 2015 שיחק לראשונה בקבוצת המילואים של המועדון, חטאפה ב'. ב-10 באפריל 2021 חוסטה ערך את הופעת הבכורה שלו בקבוצה הבוגרת של חטאפה בהפסד 1-0 לקדיס.

ב-13 בספטמבר 2021 הושאל לניקי וולוס מהליגה היוונית השנייה בדכורגל עד לסיום העונה.

מוצאה של אמו של חוסטה הוא בגינאה המשוונית, מה שאפשר לו לייצג אותה בזירה הבינלאומית. ב-26 במרץ 2015 ערך חוסטה את הופעת הבכורה שלו בנבחרת גינאה המשוונית, כשנכנס כמחליף בהפסד 2-0 לנבחרת מצרים במשחק ידידות.

נכלל בסגל נבחרת גינאה המשוונית לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:גינאה המשוונית: כדורגלנים
קטגוריה:גינאה המשוונית: קשרי כדורגל
קטגוריה:כדורגלני חטאפה
קטגוריה:כדורגלני ניקי וולוס
קטגוריה:כדורגלני נבחרת גינאה המשוונית
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:אישים מגינאה המשוונית שנולדו ב-1998
כריסטופר מרטינס פריירה

כריסטופר מרטינס פריירה (בלוקסמבורגית: Christopher Martins Pereira; נולד ב-19 בפברואר 1997 בלוקסמבורג שבלוקסמבורג), הוא כדורגלן לוקסמבורגי המשחק בעמדת הקשר בקבוצת ספרטק מוסקבה.

==קריירה==
מרטינס פריירה נולד בלוקסמבורג שבלוקסמבורג. הוא אומן במחלקת הנוער של ראסינג אף. סי. יוניון לוקסמבורג. ב-30 במרץ 2013 ערך את הופעת הבכורה שלו בקבוצה הבוגרת של המועדון, כששיחק 51 דקות בהפסד 0–2 לג'אוניס אסץ' במסגרת המחזור ה-15 בליגת העל הלוקסמבורגית. הוא ערך 8 הופעות ליגה במועדון, ובחודש יולי 2013 עבר לאולימפיק ליון והחל לשחק בקבוצת המילואים שלה, אולימפיק ליון ב'.

מרטינס פריירה היה רשאי לשחק בנבחרות לוקסמבורג וכף ורדה. בחודש מרץ 2013 סירב לזימון לנבחרת לוקסמבורג מכיוון שעוד לא החליט באיזו נבחרת הוא רוצה לשחק. בהמשך זומן שוב לנבחרת לוקסמבורג, וב-8 בספטמבר 2014 ערך את הופעת הבכורה שלו בנבחרת, כששיחק 90 דקות בתיקו 1-1 נגד נבחרת בלארוס במסגרת מוקדמות יורו 2016.

== תארים ==
ספרטק מוסקבה
* גביע רוסי: 2021/2022

== קישורים חיצוניים ==

קטגוריה:כדורגלנים לוקסמבורגים
קטגוריה:קשרי כדורגל לוקסמבורגים
קטגוריה:כדורגלני אולימפיק ליון
קטגוריה:כדורגלני טרואה
קטגוריה:כדורגלני יאנג בויז ברן
קטגוריה:כדורגלני ספרטק מוסקבה
קטגוריה:כדורגלני נבחרת לוקסמבורג
קטגוריה:לוקסמבורגים שנולדו ב-1997
ג'ורג' דייוויס (כדורגלן יליד 1996)

ג'ורג' קווקו דייוויס (באנגלית: George Kweku Davies; נולד ב-16 בנובמבר 1996 בפריטאון שבסיירה לאון), הוא כדורגלן מסיירה לאון המשחק בעמדת הקשר בקבוצת ריגה.

דייוויס נולד בפריטאון שבסיירה לאון. הוא שיחק במחלקות הנוער של FC ג'והאנסן מסיירה לאון, רייט טו דרים אקדמי מגאנה ומנצ'סטר סיטי מאנגליה. בחודש אוגוסט 2012 זומן דייוויס לראשונה לנבחרת סיירה לאון. ב-8 ביוני 2013 הוא ערך את הופעת הבכורה שלו בנבחרת, כשנכנס כמחליף בתיקו 2-2 נגד נבחרת תוניסיה במסגרת מוקדמות מונדיאל 2014.

בחודש אוגוסט 2014 עבר דייוויס לגרויטר פירט והחל לשחק במחלקת הנוער שלה. בחודש נובמבר 2014 הוא חתם על חוזה מקצועני במועדון עד לחודש יוני 2019. ב-16 בדצמבר 2014 ערך דייוויס את הופעת הבכורה שלו בקבוצה הבוגרת של המועדון, כשנכנס כמחליף בדקה ה-71 בתיקו 0-0 נגד בוכום במסגרת המחזור ה-18 בבונדסליגה השנייה. דייוויס לא קיבל הזדמנויות רבות לשחק, במחצית עונת 2016/17 הושאל לפלורידסדורפר מהליגה האוסטרית הראשונה (השנייה בהייררכיית הליגות באוסטריה), שם היה לשחקן הרכב קבוע.

בקיץ 2017 חתם דייוויס בסנקט פלטן מהבונדסליגה האוסטרית.

== קישורים חיצוניים ==

קטגוריה:כדורגלנים מסיירה לאון
קטגוריה:סיירה לאון: קשרי כדורגל
קטגוריה:כדורגלני גרויטר פירט
קטגוריה:כדורגלני סנקט פלטן
קטגוריה:כדורגלני ריגה
קטגוריה:כדורגלני נבחרת סיירה לאון
קטגוריה:אישים מסיירה לאון שנולדו ב-1996
הארדי בינגילה

הארדי בינגילה (בצרפתית: Hardy Binguila; נולד ב-17 ביולי 1996 ברפובליקה של קונגו), הוא כדורגלן קונגולזי המשחק בעמדת הקשר בקבוצת דיאבלס נוארס הקונגולזית.

בינגילה נולד ברפובליקה של קונגו. הוא גדל במחלקת הנוער של ACNFF, מועדון כדורגל מקומי. בגיל 14 החל לשחק בקבוצה הבוגרת של המועדון, וב-13 בפברואר 2015 חתם באוסר מליגת המשנה הצרפתית והחל לשחק בקבוצת המילואים שלה, אוסר ב'.

ב-17 במאי 2014 ערך בינגילה את הופעת הבכורה שלו בנבחרת הרפובליקה של קונגו, כשנכנס כמחליף בהפסד 1-0 לנבחרת נמיביה במסגרת מוקדמות גביע אפריקה לאומות 2015. ב-14 בנובמבר 2015 הבקיע את שער הבכורה שלו בנבחרת, בניצחון 4-3 על נבחרת אתיופיה במסגרת מוקדמות מונדיאל 2018.

== קישורים חיצוניים ==

קטגוריה:כדורגלנים מהרפובליקה של קונגו
קטגוריה:הרפובליקה של קונגו: קשרי כדורגל
קטגוריה:כדורגלני קיי אף טירנה
קטגוריה:כדורגלני נבחרת הרפובליקה של קונגו
קטגוריה:כדורגלני גביע אפריקה לאומות 2015
קטגוריה:קונגולזים שנולדו ב-1996
אלסיו רומאניולי

אלסיו רומאניולי (באיטלקית: Alessio Romagnoli; נולד ב-12 בינואר 1995 באנציו שבאיטליה) הוא כדורגלן איטלקי המשחק בעמדת הבלם בקבוצת לאציו מהסרייה א'.

== קריירת מועדונים ==
=== רומא ===
רומאניולי נולד באנציו שבאיטליה. הוא גדל במחלקת הנוער של רומא. לקראת עונת נכלל רומאניולי בסגל הבוגר של רומא על ידי המאמן זדנק זמאן. הוא הצטרף למשחקי קדם העונה של הקבוצה וישב על ספסל הקבוצה באופן קבוע במשחקי הליגה. ב-11 בדצמבר 2012 ערך רומאניולי את הופעת הבכורה שלו בקבוצה הבוגרת, כששיחק 90 דקות בניצחון 0–3 על אטאלנטה במסגרת הגביע האיטלקי. ב-22 בדצמבר 2012, 11 ימים לאחר מכן, ערך רומאניולי את הופעת הבכורה שלו בסרייה א', כשנכנס כמחליף בדקה ה-80 בניצחון 2–4 על מילאן במסגרת המחזור ה-18. ב-3 במרץ 2013 הבקיע רומאניולי את שער הבכורה שלו במועדון ובסרייה א', שער בדקה ה-58 בניצחון 1–3 על גנואה במסגרת המחזור ה-27. בעונתו הראשונה בקבוצה הבוגרת ערך רומאניולי 2 הופעות ליגה בלבד, בהן הבקיע שער אחד.

בעונת קיבל רומאניולי יותר הזדמנויות בקבוצה הבוגרת של רומא תחת המאמן רודי גרסיה. הוא ערך 11 הופעות ליגה. ב-31 במאי 2014 על חוזה חדש ל-4 שנים במועדון.

=== ההשאלה לסמפדוריה ===
ב-1 בספטמבר 2014 הצטרף רומאניולי לעונה אחת בהשאלה לסמפדוריה, גם היא מהסרייה א', תמורת חצי מיליון אירו ואופציה לרכישת השחקן. ב-14 בספטמבר ערך רומאניולי את הופעת הבכורה שלו במועדון, כשנכנס כמחליף בדקה ה-83 בניצחון 0–2 על טורינו במסגרת המחזור השני בליגה. ב-24 בספטמבר הבקיע רומאניולי את שער הבכורה שלו במועדון, שער בדקה ה-80 בניצחון 1–2 על קייבו ורונה במסגרת המחזור הרביעי בליגה. בסך הכל ערך רומאניולי 30 הופעות ליגה במועדון והבקיע שני שערים.

=== מילאן ===
ב-11 באוגוסט 2015 נמכר רומאניולי למילאן תמורת 25 מיליון אירו ו-30 אחוזים מרווח עתידי על השחקן וחתם על חוזה ל-5 שנים.

ב-18 באוגוסט 2015 ערך רומאניולי את הופעת הבכורה שלו במועדון, כששיחק 90 דקות בניצחון 0–2 על פרוג'ה במסגרת הגביע האיטלקי. ב-23 באוגוסט 2015 ערך רומאניולי את הופעת הבכורה שלו בסרייה א' במדי מילאן, כששיחק 90 דקות בהפסד 0–2 לפיורנטינה במסגרת המחזור הראשון. ב-27 בספטמבר 2015 הורחק רומאניולי לראשונה בקריירה, כשספג בדקה ה-42 כרטיס צהוב שני בהפסד הליגה 0–1 לגנואה במסגרת המחזור השישי. ב-1 במרץ 2016 הבקיע רומאניולי את שער הבכורה שלו במועדון, שער בדקה ה-24 בניצחון 0–5 על אלסנדריה במסגרת חצי גמר הגביע האיטלקי.

בעונת 2018/2019 מונה לקפטן הקבוצה לאחר עזיבתו של לאונרדו בונוצ'י ליובנטוס.

===לאציו===
ב-12 ביולי 2022 חתם רומאניולי לחמש שנים בלאציו.

== תארים ==
מילאן
* אליפות איטליה: 2021/2022
* הסופר קאפ האיטלקי: 2016

== קישורים חיצוניים ==

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני רומא
קטגוריה:כדורגלני סמפדוריה
קטגוריה:כדורגלני מילאן
קטגוריה:כדורגלני לאציו
קטגוריה:כדורגלני נבחרת איטליה
קטגוריה:איטלקים שנולדו ב-1995
מטה מאריט, נסיכת נורווגיה

מטה מאריט, נסיכת נורווגיה (נורווגית: Mette-Marit av Noreg; נולדה ב-19 באוגוסט 1973) היא נסיכת הכתר של נורווגיה, רעייתו של יורש העצר הוקון, נסיך נורווגיה.

==ביוגרפיה==
מטה מאריט טג'נסן הויבי נולדה בקריסטיאנסנד שבדרום נורווגיה כבתו של עיתונאי בעיתון מקומי, ולה אחות ושני אחים. הוריה התגרשו, ולאחר מכן שניהם נישאו בשנית. היא נהגה לבלות סופי שבוע וחגים באגם על יד ביתה ושם למדה להפליג והייתה פעילה במועדון נוער. בשנות התיכון, גרה תקופה מחוץ למדינתה במסגרת תוכנית חילופי סטודנטים, וגרה מספר חודשים בלונדון בארגון הבא לקדם יחסים עסקיים בין נורווגיה לבריטניה. לאחר מכן חזרה לנורווגיה, וכשהייתה סטודנטית עבדה במשך שנה בבית קפה באוסלו.

בסוף שנות התשעים בעת שהייתה בפסטיבל קווארט, פסטיבל הרוק הגדול בנורווגיה, היא פגשה את הנסיך הוקון. כמה שנים לאחר מכן, כשכבר הייתה אם חד הורית לילד, פגשה את הנסיך שוב, וב-2001 הם נישאו בקתדרלת אוסלו. ההכרזה על נישואיהם עוררה סערה על כך שהיא פשוטת עם ולא בת מלוכה או אצולה, ועל כך שיש לה בן ממערכת יחסים קודמת ללא נישואים.

כאשת יורש העצר ביצעה מטה מאריט פעולות הומניטריות רבות, ייסדה קרן תרומות על שמה ועל שם בעלה, והתנדבה במספר מדינות, בין היתר באמריקה הלטינית ובאפריקה.

במחקר משפחתי ואילן יוחסין שבוצע, עולה כי רבים מאבות אבותיה היו חקלאיים, והיא צאצאית של משפחות אצולה נורווגיות ושוודיות מהמאה ה-15.

==משפחתה==
בשנת 2001 התחתנה מטה מאריט עם הוקון, נסיך נורווגיה, ונולדו להם שני ילדים:
* אינגריד אלכסנדרה, נסיכת נורווגיה (נולדה ב-2004)
* סבר מגנוס, נסיך נורווגיה (נולד ב-2005)

יש לה בן בשם מריוס ממערכת יחסים קודמת, קודם שנישאה.בני הזוג מתגוררים באחוזת סקאוגום.

==קישורים חיצוניים==
* 

* 

קטגוריה:בית שלזוויג-הולשטיין-זונדרבורג-גליקסבורג
קטגוריה:נסיכות נורווגיות
קטגוריה:בוגרי אוניברסיטת אוסלו
קטגוריה:מקבלי עיטור מסדר ההצטיינות של הרפובליקה של איטליה
קטגוריה:מקבלי עיטור מסדר ההצטיינות של הרפובליקה של פולין
קטגוריה:נורווגיות שנולדו ב-1973
קטגוריה:נורווגים שנולדו ב-1973
יוליאן בראנדט

יוליאן בראנדט (בגרמנית: Julian Brandt; נולד ב-2 במאי 1996 בברמן שבגרמניה) הוא כדורגלן גרמני המשחק כקשר כנף בקבוצת בורוסיה דורטמונד מהבונדסליגה ובנבחרת גרמניה.

== קריירת מועדונים ==
בראנדט נולד בברמן שבגרמניה. הוא שיחק במחלקות הנוער של המועדונים המקומיים SC בורגפלד ו-FC אוברנוילנד, לפני שעבר למחלקת הנוער של וולפסבורג.

ב-12 בדצמבר 2013 נודע כי בראנדט עבר לבאייר לברקוזן וחתם על חוזה עד לשנת 2019. ב-8 בפברואר 2014 ערך הופעה בבאייר לברקוזן II, קבוצת המילואים של באייר לברקוזן. באותו משחק גם הבקיע שער, וב-15 בפברואר 2014, שבוע לאחר מכן, ערך בראנדט את הופעת הבכורה שלו במועדון, כשהחליף בדקה ה-82 את סון יונג-מין בהפסד 1–2 לשאלקה 04 במסגרת המחזור ה-21 בבונדסליגה. ב-18 בפברואר ערך בראנדט את הופעת הבכורה שלו בליגת האלופות, כשהחליף בהפסקת המחצית את סון יונג-מין בהפסד 0–4 לפריז סן-ז'רמן במסגרת שמינית גמר ליגת האלופות לעונת 2013/14. ב-4 באפריל הבקיע בראנדט את שער הבכורה שלו בבונדסליגה, שער בדקה ה-58 בהפסד 1–2 להמבורג במסגרת המחזור ה-29.

בראנדט הבקיע בשישה משחקי בונדסליגה רצופים בין ה-20 במרץ ל-30 באפריל 2016, והיה השחקן הצעיר ביותר שהשיג הישג זה מאז שעשה זאת גרד מולר.

ב-22 במאי 2019 ברנדט חתם בסגנית אלופת גרמניה בורוסיה דורטמונד לחמש שנים תמורת 25 מיליון יורו.

== קריירה בינלאומית ==
בראנדט שיחק בכל הנבחרות הצעירות של גרמניה, וערך את הופעת הבכורה בנבחרת גרמניה הבוגרת במאי 2016, כשנכנס כמחליף במשחק הכנה ליורו 2016, בו הפסידה גרמניה בתוצאה 1–3 לנבחרת סלובקיה. בראנדט נכלל בסגל ההתחלתי ליורו, אך נופה לקראת תחילת הטורניר מהסגל הסופי. באוגוסט 2016 השתתף באולימפיאדת ריו דה ז'ניירו, וזכה עם הנבחרת הגרמנית האולימפית במדליית כסף, לאחר הפסד בגמר בבעיטות הכרעה לנבחרת ברזיל האולימפית. ביוני 2017, בהופעתו השביעית במדי הנבחרת הבוגרת, הבקיע בראנדט את שערו הראשון בנבחרת, בניצחון 0–7 על נבחרת סן מרינו במסגרת מוקדמות מונדיאל 2018. בראנדט נכלל בסגל הגרמני לגביע הקונפדרציות 2017 ולמונדיאל 2018..

נכלל בסגל נבחרת גרמניה לטורניר מונדיאל 2022.

== תארים ==
;בורוסיה דורטמונד
* הגביע הגרמני: 2020/21

;נבחרת גרמניה 
* אולימפיאדת ריו דה ז'ניירו (2016): מדליית כסף
* גביע הקונפדרציות: 2017

;אישיים
* נבחרת העונה בבונדסליגה: 2018/19, 2022/23
* כדורגלן החודש בבונדסליגה: ינואר 2023, פברואר 2023

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באייר לברקוזן
קטגוריה:כדורגלני בורוסיה דורטמונד
קטגוריה:כדורגלני נבחרת גרמניה
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:ברמן: כדורגלנים
קטגוריה:גרמנים שנולדו ב-1996
קטגוריה:כדורגלנים גרמנים באולימפיאדת ריו דה ז'ניירו (2016)
קטגוריה:זוכי מדליית כסף אולימפית גרמנים: כדורגל
מצודה (כתב עת)

מצודה היה כתב עת עברי בהוצאת תנועת הנוער בית"ר שראה אור בוורשה שבפולין בשנים 1935–1938.
עורך "מצודה" היה אייזיק רמבה בהשתתפות י"ש פקר במסגרתו ראו אור עשרה גיליונות.
כל גיליון כלל עמוד שער, מאמרים אידאולוגיה והגות, יצירות ספרותיות, סקירות היסטוריות, מדור חדשות וידיעות קצרות על הנעשה בתנועת הנוער בארץ ישראל ובקני התנועה ברחבי העולם, ובדף האחרון סדרת מודעות על מיזמים ספרותיים הקשורים לתנועת ז'בוטינסקי. 

הגם שכתב העת הוגדר כ"במה מרכזית לבית"ר העולמית" כלומר לחניכי תנועת הנוער ולבוגריה, הרי שבפועל הוא היווה במה אידאולוגית ופרוגרמטית לכלל שוחרי הציונות הרוויזיוניסיטית, חברי הצה"ר והאצ"ל. ב"מצודה" פרסם ז'בוטינסקי, ראש בית"ר, מאמרי הגות ומביכורי תרגומיו לספרות הלועזית, כגון "מנגינת הרוחות (תמונה מפאוסט לי. וו. גיטה)".
במצודה השתתפו גם דב חומסקי, יחזקאל דיליון, ח"ש הלוי, שמואל אורזשך, יצחק גוריון, שמעון גוטספלד, אורי צבי גרינברג, דוד ליניבסקי, בן-מנחם (ירושלים), ז' לרנר, אביגדור מוריק, פרופ' יעקב באדר, נתן פרידמן, אליעזר שוסטק, יוסף פעמוני, י' קרלמן, ד"ר י"ה ייבין, עזרא מרקוביץ, מרדכי כ"ץ, ד"ר ב' שייב (אלדד), ש' סקולסקי, ואחרים.

תקציב "מצודה" אורגן, בין השאר, על ידי דמי מנוי.

==קישורים חיצוניים==
* [http://www.infocenters.co.il/jabo/jabo_multimedia/periodical/%D7%9B%D7%A21%20_%2071.pdf גליונות מצודה בארכיון מכון ז'בוטינסקי]

==הערות שוליים==

קטגוריה:עיתונות בעברית
קטגוריה:עיתונים וכתבי עת ציונים
רודי גוטנדורף

רודולף "רודי" גוטנדורף (בגרמנית: Rudolf "Rudi" Gutendorf; 30 באוגוסט 1926 – 13 בספטמבר 2019) היה כדורגלן ומאמן כדורגל גרמני, שנודע כמאמן שאימן את המספר הגבוה ביותר של נבחרות לאומיות - 21.

== קריירה ==
גוטנדורף, יליד קובלנץ שבגרמניה, שיחק במשך 9 שנים עבור TuS נויינדורף, מועדון מעיר הולדתו.

בשנת 1953 פרש גוטנדורף מכדורגל והחל לקחת חלק בקורס אימון בהדרכתו של זפ הרברגר. בשנת 1954 קיבל רישיון מאמן. במשך 48 השנים הבאות אימן גוטנדורף נבחרות לאומיות וקבוצות רבות. ההישג הגבוה ביותר אליו הגיע גוטנדורף כמאמן הוא זכייה בגביע אוקיאניה לאומות , יחד עם נבחרת אוסטרליה. בנוסף, הוא המאמן הזר הראשון שאימן ביפן, כשאימן את יומיורי בשנים 1984–1985.

נפטר ב-13 בספטמבר 2019.

== תארים כמאמן ==
;נבחרת אוסטרליה
* גביע אוקיאניה לאומות (1): 1980

== קישורים חיצוניים ==

* 

* 

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:מאמני כדורגל גרמנים
קטגוריה:מאמני לוצרן
קטגוריה:מאמני שטוטגרט
קטגוריה:מאמני שאלקה 04
קטגוריה:מאמני ספורטינג קריסטל
קטגוריה:מאמני נבחרת צ'ילה בכדורגל
קטגוריה:מאמני מינכן 1860
קטגוריה:מאמני ריאל ואיאדוליד
קטגוריה:מאמני המבורג
קטגוריה:מאמני הרטה ברלין
קטגוריה:מאמני נבחרת אוסטרליה בכדורגל
קטגוריה:מאמני נבחרת גאנה בכדורגל
קטגוריה:מאמני נבחרת סין בכדורגל
קטגוריה:קובלנץ: כדורגלנים
קטגוריה:גרמנים שנולדו ב-1926
קטגוריה:גרמנים שנפטרו ב-2019
סנאים (תת-משפחה)

[[סנאי דואה צפוני]]
סנאים (שם מדעי Sciurinae) היא תת-משפחה במשפחת הסנאיים. תת-משפחה זו בעלת 20 סוגים ו80 מינים. הם חיים בעיקר על העצים ביערות ברחבי העולם וחלקם יכולים גם לדאות למרחקים קטנים. סנאים אלה מכונים סנאים דואים. לכולם זנב ארוך, עיניים ואזניים גדולות גדולות והם ניזונים בעיקר מאצטרובלים ומבלוטים של עצים, בעיקר של עצים מחטניים.

==מיון==
*תת-משפחה סנאים (Sciurinae)
**שבט סנאיי עצים (Sciurini)
***סוג Microsciurus
***סוג ומין יחיד סנאי קרקע מצויץ (Rheithrosciurus macrotis)
***סוג סנאי (Sciurus)
***סוג ומין יחיד סנאי הרי בנגס (Syntheosciurus brochus)
***סוג Tamiasciurus
**שבט סנאים דואים (Pteromyini)
***סוג ומין יחיד סנאי דואה צפון-סיני (Aeretes melanopterus)
***סוג Aeromys
***סוג ומין יחיד סנאי דואה שעיר-כפות (Belomys pearsonii)
***סוג Biswamoyopterus
***סוג ומין יחיד סנאי דואה קשמירי (Eoglaucomys fimbriatus)
***סוג ומין יחיד סנאי דואה צמרירי (Eupetaurus cinereus)
***סוג סנאי דואה אמריקני (Glaucomys)
***סוג Hylopetes
***סוג Iomys
***סוג Petaurillus
***סוג טגואן (Petaurista)
***סוג Petinomys
***סוג Pteromys
***סוג ומין יחיד סנאי דואה עשון (Pteromyscus pulverulentus)
***סוג ומין יחיד סנאי דואה מורכב-שן (Trogopterus xanthipes)

==קישורים חיצוניים==

*
קטגוריה:בעלי חיים שתוארו ב-1817
קטגוריה:טקסונים שתוארו בידי גוטהלד פישר פון ולדהיים
קטגוריה:טקסונים קיימים שהתפתחו באאוקן
השערת פוליה

הסכום של L(n) עד n = 10<sup>7</sup>.
תחום בו ההשערה אינה נכונה
בתורת המספרים, השערת פוליה, הנקראת על שם ג'ורג' פוליה, אומרת שלכל n, לרוב מהמספרים הטבעיים שקטנים מ-n יש מספר אי זוגי של גורמים ראשוניים. ניתן לנסח את ההשערה באמצעות פונקציית ליוביל באופן הבאה:
<math display="block">L(n) = \sum_{k=1}^n \lambda(k) \leq 0 </math>

ההשערה הוצגה על ידי ג'ורג' פוליה ב-1919 והוכחה כשגויה על ידי סי. בריאן הסלגרוב ב-1958. זוהי דוגמה להשערה שנכונה עבור מספר גדול של מספרים, אך לא עבור כולם. הסלגרוב הוכיח שקיימת דוגמה נגדית שגודלה כ-1.845 &times; 10<sup>361</sup>. דוגמה מדויקת הוצגה ב-1960 והיא n = 906,180,359, אך הדוגמה הקטנה ביותר הוצגה ב-1980 והיא n = 906,150,257.

ההשערה אינה נכונה עבור רוב המספרים בתחום <math>906,150,257 <n<906,488,079</math>. הערך המקסימלי של L בתחום הוא <math>L(906,316,571)=829</math>.

==קישורים חיצוניים==
* 

קטגוריה:תורת המספרים
קטגוריה:השערות מתמטיות שהופרכו
קטגוריה:מספרים ראשוניים
עזריה בסיס

הרב עזריה בסיס (ה'תש"ה, 1945 - כ"ד בטבת ה'תשע"ט, 31 בדצמבר 2018) היה רב ופוסק הלכה, רבה הראשי של ראש העין וחבר מועצת הרבנות הראשית.

==ביוגרפיה==
נולד ברדאע שבתימן לשולמית ולרב יחיא בסיס (ה'תרנ"ו-ה'תשל"ז), מרבני העיר וחבר בית הדין בה. בגיל 5, בשנת 1950 עלו הוריו לישראל במסגרת מבצע על כנפי נשרים והשתקעו בראש העין. הוא למד במסגרות לימוד מסורתיות שקמו בעדה התימנית המקומית, ובתלמוד תורה נחלת ראובן בפתח תקווה.

בבחרותו למד בישיבת פוניבז' והתקרב לראש הישיבה הרב אלעזר מנחם מן שך. נישא לרומיה ולזוג שישה ילדים.

בשנות ה-80 שימש כרב שכונה בראש העין ובין השנים 1986–1993 כרב היישוב בית דגן. בשנת 1992 לאחר פטירת הרב דוד חג'בי, נבחר לשמש כרבה של ראש העין, תפקיד אותו מילא משנת 1993. משנת ה'תשס"ג (2002) ועד שנת ה'תשס"ח היה חבר במועצת הרבנות הראשית. עמד בראש מוסדות "אבי העזרי".

הוא עסק רבות במענה לשאלות הלכתיות מהארץ ומחו"ל, ותשובותיו קובצו ופורסמו בספרי שו"ת בית העזרי. הסכמותיו נדפסו בספרים רבים העוסקים במסורת ההלכה והמנהג של יהודי תימן. מלבד מאות תלמידיו מקרב הקהילה הדתית בראש העין, הרב בסיס ניהל חצר של אלפי חסידים ברחבי הארץ, והוא נודע בעמדותיו השמרניות.

נפטר ממחלת הסרטן ב-31 בדצמבר 2018.

==הערות שוליים==

קטגוריה:עולים בשנות ה-1950
קטגוריה:ישראלים ילידי תימן
קטגוריה:רבנים תימנים ישראלים
קטגוריה:בוגרי ישיבת פוניבז'
קטגוריה:ראש העין: אישים
קטגוריה:רבני ערים בישראל
קטגוריה:רבני שכונות
קטגוריה:רבני יישובים
קטגוריה:חברי מועצת הרבנות הראשית
קטגוריה:בית דגן: אישים
קטגוריה:ישראלים שנפטרו מסרטן
קטגוריה:ישראלים שנולדו ב-1945
קטגוריה:ישראלים שנפטרו ב-2018
אינגולפר ארנארסון

אינגולפר ארנארסון (במקורות איסלנדיים עתיקים: Ingólfr Arnarson, באיסלנדית מודרנית: Ingólfur Arnarson) מתואר במקורות ההיסטוריים האיסלנדיים מימי הביניים כנורדי הראשון, שהתיישב באיסלנד באופן קבוע. לו מיוחסת הקמת היישוב רייקיאוויק ב-874 כנחלתו המשפחתית. פירוש שמו — אינגולפר — הוא "זאב מלכותי". הוא היה נשוי להאלווייג פרודסדאטר.

לפי החיבור ההיסטורי איסלנדינגאבוק (Íslendingabók) של ארי ת'ורגילסון, ארנארסון היה חלוץ ההגירה הנורווגית לאיסלנד, שהתרחשה בימי שלטונו של האראלד הראשון. ת'ורגילסון כתב, שהמתיישבים הקודמים — נזירים אירים — עזבו את האי כדי לא לחיות בקרב הנורדים הפגנים.

חיבור היסטורי נוסף, לאנדנאומאבוק (Landnámabók), שלפעמים מיוחס גם הוא לת'ורגילסון, מתאר באריכות את התיישבותו של אינגולפר ארנארסון באיסלנד. לפי מקור זה, ארנארסון נאלץ לעזוב את נורווגיה מחשש לנקמת דם. הוא שמע שהוויקינג השוודי גארדאר סוואווארסון, הנורווגי פלוקי וילגרדארסון ואחרים, גילו אי באוקיינוס האטלנטי. ארנארסון החליט להפליג לשם יחד עם אחיו החורג — היורלייפר הרודמארסון. השניים חקרו את האי והעבירו את החורף לחופו של הפיורד המוכר בימינו כאאולפטאפיורדור (Álftafjörður) (במערב איסלנד). 

כעבור שנים ספורות, הם הפליגו לאיסלנד עם משפחותיהם למטרת התיישבות. כאשר ראו את האי ממזרח, ארנארסון השליך מספינתו שני עמודי עץ (עמודים מסוג זה ניצבו משני הצדדים של מושב מוגבה, עליו ישב ראש המשפחה בבתי הוויקינגים). הוא נשבע, מתוך אמונה באלים, שיתיישב היכן שעמודים אלה יעלו אל החוף. בינתיים, המתיישבים ירדו אל החוף המזרחי, שם ארנארסון החליט לחנות במשך החורף יחד עם משפחתו. אחיו — היורלייפר הרודמארסון — פנה דרומה. הוא הקים את נחלתו ליד חופו הדרומי של איסלנד על הר, שנקרא היורלייפסהיורדי (Hjörleifshöfði) על שמו.
אינגולפר ארנארסון מתיישב בנחלתו החדשה — [[רייקיאוויק, בציור משנת 1850 של הצייר הדני פטר ראאדסינג]] 

באביב, ארנארסון שלח שניים מעבדיו, ויפיל וקארלי, כדי שאלה יסרקו את חופי איסלנד בחיפוש אחר העמודים. בחוף הדרומי, העבדים מצאו את גופת אחיו של ארנארסון — הרודמארסון, בעוד נחלתו ריקה מאנשים נוספים. התברר, שאחיו של ארנארסון נרצח על ידי עבדיו האירים, שהפכו לרכושו בעקבות פשיטות ביזה קודמות באירלנד ומאסו ביחסו הקשה אליהם.

אינגולפר ארנארסון רדף את רוצחי אחיו והרג אותם בארכיפלג וסטמאנאאיאר שמדרום לאיסלנד. איים אלה קיבלו את שמם בעקבות אירוע זה, שכן העבדים האירים כונו על ידי המתיישבים הנורדים באיסלנד "וסטמן" (Vestmenn) — אנשי המערב (למרות שאירלנד נמצאת דרומית-מזרחית לאיסלנד, האירים הם עם מערבי — יחסית לארצות המוצא של הנורדים).

עבדיו של ארנארסון חיפשו את עמודי העץ שלו במשך שלוש שנים, ובסופו של דבר מצאו אותם לחופו של מפרץ קטן בדרום-מערב האי. ארנארסון הקים את נחלתו סמוך לאותו מפרץ, וקרא לה רייקיאוויק. לפי לאנדאומאבוק, זה התרחש בשנת 874 (ממצאים ארכאולוגיים מעידים על התיישבות ראשונה באותו מקום שנים ספורות קודם לכן). בהמשך, ארנארסון הכריז על עצמו כבעלים של כל האדמות, שבין החוף בו התיישב לנהרות יולפוסאו, יוכסראו ובריניודאלסאו (עשרות קילומטרים מזרחה משם).

המקורות מימי הביניים מציינים, שארנארסון יישב חלקים גדולים מדרום-מערב איסלנד, אולם דבר לא ידוע עליו אחרי התיישבותו ב-874 בנחלה שהקים. בנו, ת'ורסטיין אינגולפסון, היה ראש שבט מפורסם, שקידם את הקמתה של אספת העם הראשונה באיסלנד — הת'ינג (þing). כינוסי האספה הזו הובילו ב-930 להקמתו של הפרלמנט האיסלנדי — אלת'ינגי.

==קישורים חיצוניים==

קטגוריה:נורווגים
קטגוריה:איסלנדים
קטגוריה:איסלנד: היסטוריה
קטגוריה:ילידי 849
קטגוריה:נפטרים ב-910
הפלנטריום ע"ש משפחת ויליאמס

הפלנטריום ע"ש משפחת ויליאמס הוא פלנטריום ומצפה כוכבים קטן ונטוש הממוקם בכניסה לקמפוס גבעת רם של האוניברסיטה העברית בירושלים. בפלנטריום מתוכנן לקום מוזיאון אלברט איינשטיין.

== היסטוריה ==
תחילת דרכו של הפלנטריום בשטח קרקע שהוקצה לידי האגודה הישראלית לאסטרונומיה בשנת 1953 במערב ירושלים לשטח שהוקצה לאחר מכן לאוניברסיטה העברית בעזרת תרומה של משפחת ויליאמס, ממנהלות בנק אפ"ק (לימים בנק לאומי) במימון של 170,000 ל"י. הפלנטריום נחנך במאי 1956.

בשנת 1962 עבר אל הפלנטריום טלסקופ מכפר הנוער בן שמן, ששימש את המדען אלברט איינשטיין.

בשנת 1986, בעקבות התמעטות הפעילות של האגודה הישראלית לאסטרונומיה בפלנטריום, עבר הניהול לרשותה המלאה של האוניברסיטה ונבלע בשטח הקמפוס של גבעת-רם. האוניברסיטה הסבה חלק מהמבנה לשטחי משרדים. האגודה ניהלה תביעה משפטית נגד האוניברסיטה, אך האוניברסיטה זכתה והמבנה נותר ברשותה.

בשנת 1987 ננטש מבנה הפלנטריום.

ד"ר אופיר אשל, המשמש בתור ביולוג באוניברסיטה, גילה את הטלסקופ במרתף הספרייה הלאומית. רק לאחר השוואת אחד המכשירים עם תמונות מארכיון איינשטיין באוניברסיטה הוכר המכשיר כטלסקופ של איינשטיין ושוחזר לאופן המקורי. בשנת 2008 נחנך הטלסקופ מחדש במרכז הנוער ע"ש מאירהוף באוניברסיטה.

== פרויקט הקמת מוזיאון אלברט איינשטיין ==

בשנת 2012 החליטה ממשלת ישראל על הקמת מוזיאון אלברט איינשטיין בקמפוס האוניברסיטה העברית בגבעת רם שמתוכנן להחליף את מבנה הפלנטריום הישן והנטוש. המוזיאון מתוכנן לכלול את כתביו של אלברט איינשטיין ופריטים נוספים מחייו. בנוסף - מתוכנן המוזיאון לכלול גם פלנטריום ומצפה כוכבים בשטחו ואמור להיות גרסה ישראלית למכון האסטרונומי "מגדל איינשטיין" המצוי בפארק המדע על שם אלברט איינשטיין בעיר פוטסדאם בגרמניה.

== גלריה ==
<gallery>
קובץ:פלנטריום וויליאמס - 1.jpg|הכניסה אל הפלנטריום
קובץ:פלנטריום וויליאמס - 2.jpg|מבנה הפלנטריום
קובץ:פלנטריום וויליאמס - 5.jpg|שלט הנצחה בכניסה אל הפלנטריום
</gallery>

==קישורים חיצוניים ==

* עדן אוריון, [https://univ2.wordpress.com/2014/04/03/הטלסקופ-של-איינשטיין-מאת-עדן-אוריון/ הטלסקופ של איינשטיין], "זוכרים כותבים", 3 באפריל 2014

==הערות שוליים==

קטגוריה:האוניברסיטה העברית בירושלים: מבנים
ירושלים, מצפה הכוכבים ב
קטגוריה:קמפוס האוניברסיטה העברית בגבעת רם
קטגוריה:ישראל: מבנים שוממים
קטגוריה:הנצחת אלברט איינשטיין